ඒ අනුවල ඇවන්ට්ගාඩ් මැරිටයිම් සමාගමේ  සභාපති නිශ්ශංක සේනාධිපති සහ එම සමාගමේ අධ්‍යක්ෂ මංජුල කුමාර යපා  අත්අඩංගුවට ගත හැකි බව එම වාර්තාවේ සඳහන්.ඔවුන්ට ඒ සදහා ආධාර අනුබල දීමේ චෝදනා මත හිටපු ආරක්ෂක ලේකම් ගෝඨාභය රාජපක්ෂ, ආරක්ෂක අමාත්‍යාංශයේ හිටපු අතිරේක ලේකම් ඩී.එම්.එස්. ජයරත්න සහ රක්නා ලංකා ආරක්ෂක සමාගමේ අධ්‍යක්ෂ විශ්‍රාමික මේජර් ජෙනරාල් පාලිත ප්‍රනාන්දු  ද අත්අඩංගුවට ගත හැකි බවයි එම වාර්තාවේ වැඩිදුරටත් දැක්වෙන්නේ.මෙම වාර්තාව මගින් නිර්දේශ කරන්නේ නිශ්ශංක සේනාධිපති,මංජුල කුමාර යාපා,ගෝඨාභය රාජපක්ෂ, ඩී.එම්.එස්. ජයරත්න සහ විශ්‍රාමික මේජර් ජෙනරාල් පාලිත ප්‍රනාන්දු  අත්අඩංගුවට ගෙන මහේස්ත්‍රාත්වරයෙකු හමුවට ඉදිරිපත් කිරීමට අපරාධ පරීක්ෂණ දෙපාර්තමේන්තුවට උපදෙස් ලබාදෙන ලෙසයි.ඊට අමතරව නීති විරෝධී ක්‍රියාකාරකම්වලින් මුදල් උපයා ගැනීම මුදල් විශුද්ධි කරණ පනත යටතේ වරදක් වන බැවින් ඉහත නම් සඳහන් පුද්ගලයන් සම්බන්ධයෙන් එම පනත යටතේ ද විමර්ශනයක් සිදු කරන ලෙස  අතිරේක සොලිසිටර් ජනරාල් වසන්ත නවරත්න බණ්ඩාර නිර්දේශ කරනවා.